Diari Oficial de la Generalitat Valenciana


Sumari del DOGV 855, del 28-06-1988 (1988/811523)

ORDRE de 10 de juny de 1988, de la Conselleria d'Indústria, Comerç i Turisme, per la qual es convoquen dues beques per a postgraduats.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/06/10/(3)/dof/vci/html**

### Dades del document

Número de DOGV
:   855

Data del DOGV
:   28-06-1988

Secció del DOGV
:   DISPOSICIONS GENERALS

Número del document
:   1988/811523


Data del document
:   10-06-1988

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 10 de juny de 1988, de la Conselleria d'Indústria, Comerç i Turisme, per la qual es convoquen dues beques per a postgraduats.  
El dinamisme del sector comercial en la seua adequació a les noves formes de distribució comercial, demana el desplegament de les activitats professionals cap a l?especialització en aquest sector. Davant d'aquesta conjuntura, la Conselleria d?Indústria, Comerç i Turisme, fa pública la convocatòria de beques següent:  
I. TERMINI DE SOL·LICITUD.  
El termini de sol·licitud serà de 15 dies hàbils, a partir de l?endemà de la publicació d'aquesta convocatòria en el Diari Oficial de la Generalitat Valenciana.  
II. REQUISITS DELS SOL·LICITANTS.  
Per optar a aquestes beques caldrà complir amb els següents requisits:  
a) Estar en possessió del títol de Llicenciat.  
b) Seran considerats mèrits preferents:  
- La llicenciatura en Dret o en Econòmiques.  
- Haver realitzat el Curs d?Assessors Comercials.  
- Coneixement d'idiomes.  
III. NUMERO DE BEQUES I DE DOTACIONS.  
Les beques es convoquen en número de dues i són dotades amb 125.000 pessetes brutes mensuals. Així mateix, se subscriurà una assegurança mèdica a favor dels becaris.  
IV. DURADA DE LES BEQUES.  
El període de possessió serà d'un any. La incorporació dels becaris a les activitats que els corresponguen, serà immediata.  
V. FORMALITZACIO DE LES SOL·LICITUDS.  
Els candidats hauran de trametre les sol·licituds a la Direcció General de Comerç (carrer de Navarro Reverter, 2. València 46210).  
La sol·licitud haurà d'anar acompanyada de la documentació següent:  
a) Curriculum vitae, del qual en formaran part les dades personals: data de naixement, domicili, telèfon i una fotografia tamany carnet.  
b) Expedient acadèmic.  
c) Qualssevol altres documents que acrediten la possessió d'altres títols o mèrits docents, investigadors, professionals o de coneixement d'idiomes, que vulguen al·legar.  
VI. PROCES DE SELECCIO I CONCESSIO DE LES BEQUES.  
Les beques seran adjudicades per un Tribunal, presidit pel Director General de Comerç, del qual en formaran part com a Vocals:  
- El Cap de l?Area d'Ordenació i Control de l'Activitat Comercial.  
- El Cap del Gabinet de Formació i Estudis.  
- El Secretari General Administratiu de la Conselleria d?Indústria, Comerç i Turisme.  
El Tribunal es reunirà dins dels 10 dies següents a l'acabament del termini de presentació de sol·licituds i podrà convocar tots aquells candidats que considere convenient, a fi de comprovar, mitjançant entrevista, aquells aspectes dels mèrits adduïts que estime d'interés o realitzar aquelles proves que considere necessàries.  
El Tribunal podrà declarar deserta, totalment o parcialment, l'adjudicació de les beques convocades.  
La decisió del Tribunal es farà pública en el Diari Oficial de la Generalitat Valenciana.  
VII. OBLIGACIONS DELS BECARIS.  
Els becaris realitzaran, durant el període d'aprofitament de la beca, estudis i anàlisis sobre el sector comercial.  
Aquestes beques són incompatibles amb qualsevol altra beca o ajuda, així com amb l?exercici d'una activitat laboral regular. La infracció d'aquesta regla autoritzarà la Conselleria d?Indústria, Comerç i Turisme, a cancel·lar la beca.  
La Direcció General de Comerç s'encarregarà d'ordenar les activitats dels becaris, així com de resoldre les incidències que es produesquen durant el període de benefici de les beques. La Conselleria d'Indústria, Comerç i Turisme, podrà deixar sense efecte aquestes, en cas que es produirà incompliment de les obligacions per part dels becaris.  
València, 10 de juny de 1988.  
El Conseller d?Indústria, Comerç i Turisme,   
ANDRES GARCIA RECHE


Còpia Permalink ELI